Diari Oficial de la Generalitat Valenciana


Sumari del DOGV 7146, del 06-11-2013 (2013/10620)

Informació i participació pública del Pla Especial de la Marina Joan Carles I.
------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10214


Data del document
:   04-11-2013

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació i participació pública del Pla Especial de la Marina Joan Carles I. [2013/10242]  
El Ple de l'Ajuntament, en la sessió del dia 25 d'octubre de 2013, va adoptar l'acord que en la part dispositiva diu el següent:  
«Primer. Iniciar el procés de participació pública i sotmetre a informació pública, pel termini d'un mes, el projecte de Pla Especial de la Marina Joan Carles I, formulat per l'Ajuntament de València i per l'Autoritat Portuària de València, amb l'estudi d'integració paisatgística i la resta de documentació complementària, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, amb l'efecte suspensiu de llicències previst en l'article 101.2 de la Llei Urbanística Valenciana, que s'aplicarà, exclusivament, en aquells àmbits en què les determinacions suposen modificació del règim urbanístic vigent.  
  
Segon. Solicitar els informes que s'indiquen en la resolució emesa per part de la Conselleria d'Infraestructures, Territori i Medi Ambient en relació amb la consulta plantejada per este Ajuntament sobre l'exempció del procediment d'avaluació ambiental al Pla Especial de la Marina i sobre els requisits documentals i procedimentals del seu estudi d'integració paisatgística, i en tot cas de les administracions públiques següents:  
- Direcció General de Patrimoni Cultural de la Conselleria d'Educació, Cultura i Esport.   
- Direcció General de Carreteres de l'Estat a València del Ministeri de Foment i de la Conselleria d'Infraestructures, Territori i Medi Ambient.  
- Demarcació de Costes de València del Ministeri de Foment i de la Conselleria.  
- Ports de l'Estat, del Ministeri de Foment.  
- Confederació Hidrogràfica del Xúquer, en relació amb la suficiència hídrica.  
- Direcció General d'Aviació Civil del Ministeri de Foment.  
A més, se solicitarà informe de la Direcció General de Coordinació Jurídica, Ordenances, Llicències i Inspecció, del Servici de Patrimoni, del Servici de Jardins i dels altres servicis municipals les competències dels quals pogueren resultar afectades.»  
De conformitat amb el que establix l'article 83.2.a de la Llei 16/2005, de 30 de desembre, Urbanística Valenciana, s'obri el període d'informació pública per a la presentació d'alegacions durant el termini d'un mes, a comptar de l'endemà de la publicació del present acord en els diaris corresponents. Durant este mateix termini, d'acord amb el que disposa el pla de participació pública, es podran presentar suggeriments i omplir les enquestes incloses en l'estudi d'integració paisatgística.  
  
La documentació està a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i s'ha exposat al públic en la web d'Urbanisme de l'Ajuntament () i en les pàgines web del Consorci València 2007 () i de l'Autoritat Portuària ().  
  
Així mateix, s'informa que en el marc del procés de participació pública esmentat, l'Ajuntament de València i l'Autoritat Portuària de València organitzaran, en colaboració amb el Consorci València 2007, diversos actes de difusió del projecte, la data i emplaçament dels quals s'anunciaran oportunament en les pàgines web de les respectives entitats.  
  
València, 4 de novembre de 2013.- El secretari: Manuel Latorre Hernández.